Document ID: 31989R2352

*****
ΚΑΝΟΝΙΣΜΟΣ (ΕΟΚ) αριθ. 2352/89 ΤΗΣ ΕΠΙΤΡΟΠΗΣ
της 28ης Ιουλίου 1989
για την τροποποίηση του κανονισμού (ΕΟΚ) αριθ. 3105/88 για τον καθορισμό των λεπτομερειών εφαρμογής των υποχρεωτικών αποστάξεων που αναφέρονται στα άρθρα 35 και 36 του κανονισμού (ΕΟΚ) αριθ. 822/87
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1236/89 (2), και ιδίως το άρθρο 35 παράγραφος 8 και το άρθρο 36 παράγραφος 6,
Εκτιμώντας:
ότι ορισμένες διατάξεις που αφορούν ιδίως τους όρους καταβολής των ενισχύσεων και των τιμών της αλκοόλης η οποία παραδίδεται στους οργανισμούς παρέμβασης που αναφέρονται στον κανονισμό (ΕΟΚ) αριθ. 3105/88 της Επιτροπής (3) πρέπει να συντονιστούν καλύτερα με τις διατάξεις του κανονισμού (ΕΟΚ) αριθ. 2179/83 του Συμβουλίου της 25ης Ιουλίου 1983 για τη θέσπιση γενικών κανόνων σχετικά με την απόσταξη των οίνων και των υποπροϊόντων της οινοποίησης (4), όπως τροποποιήθηκε τελευταία από τον κανονισμό (ΕΟΚ) αριθ. 2505/88 (5)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3105/88 τροποποιείται ως εξής:
1. Το άρθρο 11 αντικαθίσταται από το ακόλουθο κείμενο:
«Άρθρο 11
1. Τα ποσά των ενισχύσεων που αναφέρονται στο άρθρο 35 παράγραφος 6 πρώτη περίπτωση και στο άρθρο 36 παράγραφος 4 πρώτη περίπτωση του κανονισμού (ΕΟΚ) αριθ. 822/87 καθορίζονται ετησίως, πριν από την 1η Αυγούστου, για την επόμενη περίοδο εμπορίας. Συγχρόνως καθορίζονται τα ποσά των ενισχύσεων σε περίπτωση προσφυγής στο άρθρο 18 παράγραφος 3 του κανονισμού (ΕΟΚ) αριθ. 2179/83.
2. Ο οινοπνευματοποιός που επιθυμεί να τύχει της ενίσχυσης που αναφέρεται στην παράγραφο 1 υποβάλλει την αίτηση και την τεκμηρίωση που αναφέρονται στο άρθρο 17 του κανονισμού (ΕΟΚ) αριθ. 2179/83 το αργότερο μέχρι τις 31 Δεκεμβρίου που έπεται της εν λόγω περιόδου.
3. Η προσκόμιση της απόδειξης που αναφέρεται στο άρθρο 17 παράγραφος 1 στοιχείο γ) του κανονισμού (ΕΟΚ) αριθ. 2179/83 μπορεί να αντικατασταθεί με την απόδειξη της σύστασης εγγυήσεως υπέρ του οργανισμού παρέμβασης. Η εγγύηση αυτή είναι ίση προς το 110 % της ζητούμενης ενίσχυσης.
Στην περίπτωση αυτή η απόδειξη ότι ο οινοπνευματοποιός κατέβαλε το σύνολο της τιμής αγοράς που αναφέρεται στο άρθρο 10 παρέχεται στον οργανισμό παρέμβασης το αργότερο μέχρι τις 31 Μαρτίου που έπεται της εν λόγω περιόδου εμπορίας.
Το αργότερο τρεις μήνες μετά την παροχή αυτής της απόδειξης ο οργανισμός παρέμβασης αποδεσμεύει την εγγύηση.
Εάν η απόδειξη που αναφέρεται στο δεύτερο εδάφιο προσκομιστεί μετά τις 31 Μαρτίου αλλά πριν από την 1η Ιουνίου του επομένου έτους και εάν η καθυστέρηση αυτή δεν οφείλεται σε σοβαρή αμέλεια του οινοπνευματοποιού, ο οργανισμός παρέμβασης αποδεσμεύει το 80 % της εγγύησης.
4. Στην περίπτωση που αναφέρεται στο άρθρο 10 παράγραφος 2 δεύτερο εδάφιο, η απόδειξη της καταβολής της τιμής αγοράς αντικαθίσταται με την απόδειξη πληρωμής της προκαταβολής.
5. Αν από την απόδειξη που αναφέρεται στο άρθρο 17 παράγραφος 1 στοιχείο γ) του κανονισμού (ΕΟΚ) αριθ. 2179/83 φαίνεται ότι η προθεσμία που προβλέπεται στο άρθρο 10 παράγραφος 2 δεν τηρήθηκε αλλά η καθυστέρηση δεν υπερβαίνει τις 30 ημέρες, η ενίσχυση που πρέπει να καταβληθεί στον οινοπνευματοποιό μειώνεται κατά 20 %. Καμία ενίσχυση δεν οφείλεται αν η καθυστέρηση υπερβαίνει τις 30 ημέρες.
6. Αν διαπιστωθεί ότι ο οινοπνευματοποιός δεν κατέβαλε την τιμή αγοράς στον παραγωγό, ο οργανισμός παρέμβασης καταβάλλει στον παραγωγό πριν από την 1η Ιουνίου που έπεται της εν λόγω περιόδου ποσό ίσο προς την ενίσχυση ενδεχομένως μέσω του οργανισμού παρέμβασης του κράτους μέλους του παραγωγού.
2. Το άρθρο 13 αντικαθίσταται από το ακόλουθο κείμενο:
«Άρθρο 13
1. Η παράδοση από τον οινοπνευματοποιό στον οργανισμό παρέμβασης του προϊόντος με αλκοολικό τίτλο τουλάχιστον 92 % vol πραγματοποιείται το αργότερο μέχρι τις 30 Νοεμβρίου μετά τη σχετική περίοδο ή, σε περίπτωση εφαρμογής του άρθρου 11 παράγραφος 2 του κανονισμού (ΕΟΚ) αριθ. 2179/83, εντός της προθεσμίας που καθορίζεται από την αρμόδια εθνική αρχή.
2. Η τιμή που πρέπει να καταβληθεί στον οινοπνευματοποιό για την ουδέτερη αλκοόλη καθώς και για τα άλλα προϊόντα απόσταξης που μπορούν να παραδοθούν στον οργανισμό παρέμβασης καθορίζεται ετησίως σύμφωνα με το άρθρο 18 του κανονισμού (ΕΟΚ) αριθ. 2179/83 πριν από την 1η Αυγούστου για την επόμενη περίοδο.
Εάν ο οινοπνευματοποιός δεν έτυχε της ενίσχυσης, οι διατάξεις του άρθρου 11 παράγραφοι 2 μέχρι 6 εφαρμόζονται με την επιφύλαξη των αναγκαίων προσαρμογών.
Αν από την απόδειξη που αναφέρεται στο άρθρο 17 παράγραφος 1 στοιχείο γ) του κανονισμού (ΕΟΚ) αριθ. 2179/83 φαίνεται ότι η προθεσμία που προβλέπεται στο άρθρο 10 παράγραφος 2 δεν τηρήθηκε αλλά η καθυστέρηση δεν υπερβαίνει τις 30 ημέρες, η ενίσχυση που πρέπει να καταβληθεί στον οινοπνευματοποιό μειώνεται κατά 20 %. Κανένα ποσό δεν καταβάλλεται για την αλκοόλη εάν η καθυστέρηση υπερβαίνει τις 30 ημέρες.
3. Η καταβολή της τιμής από τον οργανισμό παρέμβασης στον οινοπνευματοποιό πραγματοποιείται το αργότερο τρεις μήνες μετά την ημερομηνία παράδοσης της αλκοόλης.»
3. Στο άρθρο 15 παράγραφος 5, το δεύτερο και τρίτο εδάφιο αντικαθίστανται από το ακόλουθο κείμενο:
«Για να τύχει της ενίσχυσης ο παρασκευαστής υποβάλλει στον αρμόδιο οργανισμό παρέμβασης το αργότερο στις 31 Δεκεμβρίου του έτους που έπεται της περιόδου αυτής αίτηση στην οποία επισυνάπτει την απόδειξη της σύστασης της εγγύησης που αναφέρεται στο άρθρο 26 παράγραφος 4 του κανονισμού (ΕΟΚ) αριθ. 2179/83.»
4. Στο άρθρο 15, η παράγραφος 6 αντικαθίσταται από το ακόλουθο κείμενο:
«6. Με την επιφύλαξη του άρθρο 23 του κανονισμού (ΕΟΚ) αριθ. 2179/83, η εγγύηση αποδεσμεύεται μόνον αν παρασχεθεί στον αρμόδιο οργανισμό παρέμβασης η τεκμηρίωση που αναφέρεται στο άρθρο 17 του κανονισμού (ΕΟΚ) αριθ. 2179/83, εντός των δώδεκα μηνών που ακολουθούν την υποβολή της αίτησης.
Η εγγύηση αποδεσμεύεται κατ' αναλογία προς τις ποσότητες για τις οποίες έχει προσκομιστεί η τεκμηρίωση.
Εάν φανεί από την απόδειξη που αναφέρεται στο άρθρο 17 του κανονισμού (ΕΟΚ) αριθ. 2179/83 ότι δεν έχει τηρηθεί η προθεσμία που προβλέπεται στο άρθρο 10 παράγραφος 2 αλλά η καθυστέρηση αυτή δεν υπερβαίνει τις 30 ημέρες, το ποσό που αποδεσμεύεται είναι ίσο προς το 80 % της εγγύησης. Η εγγύηση καταπίπτει εάν η καθυστέρηση υπερβαίνει τις 30 ημέρες.
Εάν διαπιστωθεί ότι ο παρασκευαστής του αλκοολωμένου οίνου δεν κατέβαλε στον παραγωγό την τιμή αγοράς, ο οργανισμός παρέμβασης καταβάλλει στον παραγωγό πριν από την 1η Ιουλίου της περιόδου που ακολουθεί την περίοδο της παράδοσης του οίνου ποσό ίσο προς την ενίσχυση, ενδεχομένως μέσω του οργανισμού παρέμβασης του κράτους μέλους του παραγωγού.»
5. Στο άρθρο 17, οι παράγραφοι 1 και 2 αντικαθίστανται από το ακόλουθο κείμενο:
«1. Τα κράτη μέλη ανακοινώνουν στην Επιτροπή μαζί με τα στοιχεία που αναφέρονται στο άρθρο 20 του κανονισμού (ΕΟΚ) αριθ. 2179/83 τις ποσότητες του οίνου, των οινολασπών και του αλκοολωμένου οίνου που έχουν αποσταχθεί.»
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1989.

Labels: 3
17
6